अन्ना हजारे को किसने दिया अधिकार : थरूर  
शशि थरूर ने अन्ना हजारे और उनकी टीम के अधिकार पर सवाल उठाते हुए कहा कि भ्रष्टाचार का मुद्दा उठाने से पहले उन्हें जनादेश मांगना चाहिए।
पूर्व केंद्रीय मंत्री शशि थरूर ने लोकपाल के मुद्दे पर सिविल सोसायटी का प्रतिनिधित्व करने के लिए अन्ना हजारे और उनकी टीम के अधिकार पर सवाल उठाते हुए कहा कि भ्रष्टाचार का मुद्दा उठाने से पहले उन्हें लोगों के पास जाकर जनादेश मांगना चाहिए। थरूर ने इंदिरा गांधी नेशनल सेंटर फॉर आर्ट्स में एक सेमिनार को संबोधित करते हुए कहा अन्ना हजारे और उनकी टीम को सिविल सोसायटी का प्रतिनिधित्व करने का अधिकार किसने दिया? जब तक तथाकथित सिविल सोसायटी के लोग लोगों के पास जाकर चुनाव नहीं जीतते तब तक वे सही तरह से सिविल सोसायटी का प्रतिनिधत्व करने का दावा नहीं कर सकते।